পিতা মাতা সন্তান (১৯৯১-এর চলচ্চিত্র)
পিতা মাতা সন্তান এ জে মিন্টু পরিচালিত ১৯৯১ সালের বাংলাদেশী পারিবারিক-নাট্যধর্মী চলচ্চিত্র। সানফ্লাওয়ার মুভিজের ব্যানারে নির্মিত চলচ্চিত্রটির কাহিনী লিখেছেন ছটকু আহমেদ এবং চিত্রনাট্য লিখেছেন মিন্টু। এতে শ্রেষ্ঠাংশে অভিনয় করেন শাবানা, আলমগীর, রাইসুল ইসলাম আসাদ, ইমরান, নূতন ও জিনাত। চলচ্চিত্রটি ১৯৯১ সালের ১৭ই এপ্রিল বাংলাদেশে মুক্তি পায়। এটি শ্রেষ্ঠ পরিচালক ও শ্রেষ্ঠ অভিনেতা বিভাগে জাতীয় চলচ্চিত্র পুরস্কারসহ মোট পাঁচটি বিভাগে জাতীয় চলচ্চিত্র পুরস্কার লাভ করে।